Halldór sem forseta

Tillaga um forsetaframbjóðanda

Ég leyfi mér að stinga upp á Halldóri Guðmundssyni sem forsetaframbjóðanda. Þetta er algjör geðþóttaákvörðun hjá mér, tekin að Halldóri óspurðum. Ég veit ekki einu sinni hvort Ólafur Ragnar býður sig fram, en ef svo er, setjum við bara Halldór á ís í fjögur ár.

Ef Ólafur Ragnar ætlar hins vegar að setjast í helgan stein með Mússu sinni uppi í Mosfellsbæ, þá sé ég góðan mann í Halldóri. Vissulega er Halldór rauður undir uggum, en stjórnmálamaður er hann ekki og það væri kannski gott að fá dálitla tilbreytingu.

Mér sýnist að Halldóri sé mikið að þakka það álit sem menn hafa á Íslandi í hinum þýskumælandi heimi, álit sem mun líklega breiðast eitthvað út og gagna landi og þjóð með tíð og tíma. Bókmenntirnar gætu vissulega verið betri. Auglýsingastarf Halldórs gæti nýst vel í embætti forseta Íslands.

Þau litlu kynni sem ég hef haft af Halldóri, benda til þess að hann sé ósnobbaður menningarviti, þægilegur í framkomu, án tiktúru og tilgerðar og einstaklega viðræðugóður. Hann er einlægur og fyndinn, talandi á margar tungur og hefur mikla yfirsýn. Þannig forseta vil ég hafa.

Ég sé ekki marga kosti ef Ólafur hættir, en Halldór fengi atkvæði mitt ef hann íhugaði framboð.

Látið í ykkur heyra!

Fyrri ummæli:
Ég vildi nú bara sjá hana Jóhönnu sem forseta, hún myndi sæma sig vel á Bassastöðum með spúsu sinni.

Ég ætla nú rétt að vona að Hr Ólafur Ragnar haldi bara áfram a.m.k. þar til þessi valdasjúka ríkisstjórn er farin frá og þjóðin hefur fengið eitthvað betra við stjórnvölin.

||

Fari dr. Ólafur Ragnar ekki fram aftur, þá hef ég trú á að þjóðin gæti sameinast um próf.dr. Þorvald Gylfason, sem að öllum öðrum ólöstuðum bar uppi stjórnlagaráðið og störf þess.

||

Hefur engum dottið í hug að stinga upp á Jóni Val Jenssyni sem næsta forseta? Hann er frændi Nonna forseta frá Hrafnseyri, svo ekki vantar ætternið.

||

Þorvald Gylfason?! Hahahahahahahahahahahahahahahahahahahahahahahahahahahahaha.

ABC...Þú ættir að fara í standuppið.

Ummæli:
Ehm...nema að þú sért Þorvaldur Gylfason, sem kæmi mér ekki á óvart...

Verkefni: Óuppbyggilegir eiginleikar
Merking: Eru kaldhæðin